**Ministru kabineta noteikumu projekta   
"Grozījumi Ministru kabineta 2010.gada 30.marta noteikumos Nr.300 "Noteikumi par akcīzes nodokļa deklarācijas veidlapām un to aizpildīšanas kārtību"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 30.marta noteikumos Nr.300 „Noteikumi par akcīzes nodokļa deklarācijas veidlapām un to aizpildīšanas kārtību”” (turpmāk – noteikumu projekts) ir izstrādāts saskaņā ar likuma “Par akcīzes nodokli” 24.panta trešo daļu.  Saeimā 2017.gada 9.martā pieņemti grozījumi likumā “Par akcīzes nodokli”. Saskaņā ar minētajiem grozījumiem no 2017.gada 1.aprīļa likums “Par akcīzes nodokli”, saistībā ar dabasgāzes tirgus atvēršanu, paredz dabasgāzes akcīzes nodokļa maksātāju loka paplašināšanu, kā arī maina akcīzes nodokļa piemērošanas principu - akcīzes nodoklis piemēro dabasgāzes apjomam, kas izteikts enerģijas vienībās, akcīzes nodokļa likmi nosakot par vienu megavatstundu (MWh), nevis par 1000 kubikmetriem (m3). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2010.gada 30.marta noteikumu Nr.300 "Noteikumi par akcīzes nodokļa deklarācijas veidlapām un to aizpildīšanas kārtību" (turpmāk – Ministru kabineta 2010.gada 30.marta noteikumi Nr.300) 5.pielikumā "Dabasgāzes akcīzes nodokļa deklarācija" dabasgāzes apjomus norāda kubikmetros, nav iespēju deklarēt informāciju par apstiprināta noliktavas turētāja darbībām ar dabasgāzi (tajā skaitā sašķidrināto dabasgāzi un saspiesto dabasgāzi), ja dabasgāze netiek transportēta pa dabasgāzes pārvades un sadales sistēmas cauruļvadiem (turpmāk – apstiprināta noliktavas turētāja darbībām ar dabasgāzi) – apjomiem, kuri saņemti akcīzes preču noliktavā un pārvietots atliktā nodokļa maksāšanas režīmā saskaņā ar likuma “Par akcīzes nodokli” 25.pantu. Nav atsevišķi izdalīts dabasgāzes apjoms, kuru likumā paredzētajos gadījumos atbrīvo no akcīzes nodokļa.  Šobrīd ar dabasgāzes tirdzniecību faktiski nodarbojas tikai viens komersants. Savukārt līdz ar dabasgāzes tirgus atvēršanu ar dabasgāzes tirdzniecību varēs nodarboties gan komersanti, kas ir reģistrējušies Sabiedrisko pakalpojumu regulēšanas komisijā kā dabasgāzes tirgotāji, gan komersanti, kas piegādās sašķidrinātu vai saspiestu dabasgāzi galalietotājiem, neizmantojot dabasgāzes sadales sistēmas cauruļvadus, tādējādi paplašinot dabasgāzes akcīzes nodokļa deklarācijas iesniedzēju loku.  Ņemot vērā minēto, noteikumu projekts izteikt jaunā redakcijā Ministru kabineta 2010.gada 30.marta noteikumu Nr.300 V1 nodaļu un 5.pielikumu, paredzot aprēķināt akcīzes nodokli dabasgāzes apjomam, kas izteikts enerģijas vienībās, nodrošina iespēju dabasgāzes akcīzes nodokļa deklarāciju iesniegt visām likumā “Par akcīzes nodokli” noteiktajam personām – apstiprinātam noliktavas turētājam darbībām ar dabasgāzi, dabasgāzes tirgotājam, publiskajam tirgotājam, galalietotājam, personai, kas ieved un realizē dabasgāzi mazumtirdzniecībā kā degvielu, dabasgāzes sadales sistēmas operatoram, deklarējot attiecīgo informāciju par taksācijas periodā veiktajām darbībām ar dabasgāzi. Atsevišķi paredzēta iespēja deklarēt dabasgāzes apjomu, ko neapliek ar akcīzes nodokli atbilstoši likuma “Par akcīzes nodokli” 6.1 pantā noteiktajam.  Tāpat paredzēta iespēja deklarēt dabasgāzes apjomu, par kuru jāveic korekcijas akcīzes nodokļa aprēķinā, arī tādā gadījumā, ja korekcijas veikšanai nav izmantojamas citas dabasgāzes deklarācijas ailes, piemēram speciālās atļaujas (licences) darbībām ar dabasgāzi anulēšanas gadījumā.  Ir paredzēts, ka dabasgāzes deklarācija atbilstoši jaunajam paraugam un aizpildīšanas kārtībai būs jāiesniedz sākot ar 2017.gada aprīļa taksācijas periodu. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs nodokļu maksātājus, kuriem atbilstoši likuma “Par akcīzes nodokli” nosacījumiem paredzēts iesniegt dabasgāzes akcīzes nodokļa deklarāciju.  Atbilstoši publiski pieejamajai informācijai š.g. 30.martā Sabiedrisko pakalpojumu regulēšanas komisijā ir reģistrējušies 15 potenciālie dabasgāzes tirgotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav ietekmes uz tautsaimniecību, administratīvais slogs saistīts ar pienākumu iesniegt dabasgāzes akcīzes nodokļa deklarāciju. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamo izmaiņu veikšanai Valsts ieņēmumu dienesta informācijas sistēmās 2017.gadā nepieciešams finansējums 46 020 *euro* apmērā, tajā skaitā:   * 17 199 *euro* izmaiņām Datu noliktavas sistēmā (DNS); * 14936 *euro* izmaiņām Nodokļu informācijas sistēmā (NIS); * 13 885 *euro* izmaiņām Elektroniskās deklarēšanas sistēmā (EDS).   Izmaiņas Valsts ieņēmumu dienesta informācijas sistēmās tiks nodrošinātas Valsts ieņēmumu dienestam 2017.gadā piešķirtā budžeta ietvaros. | | | | |
|  |  | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta likumprojekta „Grozījumi likumā “Par akcīzes nodokli”” izstrādes gaitā, kas Saeimā pieņemts 2017.gada 9.martā. |
| 2. | Sabiedrības līdzdalība projekta izstrādē | Sabiedrības līdzdalība nodrošināta likumprojekta „Grozījumi likumā “Par akcīzes nodokli”” izstrādes gaitā, kas Saeimā pieņemts 2017.gada 9.martā. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nemaina Valsts ieņēmumu dienesta līdzšinējās funkcijas un uzdevumus. |
| 3. | Cita informācija | Nav. |
|  |  |  |
| *Anotācijas IV un V sadaļa – projekts šīs jomas neskar.* | | |

Finanšu ministre D.Reizniece-Ozola

Gaile 67120166

[Sandra.Gaile@vid.gov.lv](mailto:Sandra.Gaile@vid.gov.lv)